அவர் அமெரிக்காவில் இருந்தபோது வியட்னாம் ஆக்கிரமிப்பை எதிர்த்து பரவலாக எழுச்சி மிக்க இயக்கம் நடந்தது. இந்த இயக்கம் மைதிலியின் சிந்தனையில் மிகப்பெரிய தாக்கத்தை உருவாக்கியது. அமெரிக்க ஏகாதிபத்திய எதிர்ப்புணர்வு உருவானது. மேலும்,அமெரிக்காவில் அக்காலத்தில் திகழ்ந்த சிவில் உரிமைகளுக்கான இயக்கமும் அவரைக் கவர்ந்தது. அமெரிக்காவிலிருந்தபோது இந்து என்.ராம் அவர்களையும் சந்தித்திருக்கிறார். என்.ராம் அவர்களும் அமெரிக்காவில் நடைபெற்ற போர் எதிர்ப்பு இயக்கத்தால் தான் ஈர்க்கப்பட்டதாக கூறியிருக்கிறார். நேரடியாக களப்பணியில் ஈடுபட விரும்பிய மைதிலி ஐ.நா பணியை விட்டு விலகி இந்தியாவிற்கு திரும்பினார்.